
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 3032-    /2015
Előterjesztést készítette: Tóth Krisztina jegyző
Előterjesztés elkészítésének időpontja: 2015. augusztus 7.
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: beszámoló
E L Ő T E R J E S Z T É S

Sülysáp Város Önkormányzata Képviselő-testületének
2015. augusztus 13-án tartandó munkaterv szerinti ülésére

3. napirendhez

Tárgy:
A helyi közösségi közlekedést biztosító GYORSPEED Kft. beszámolója
Tisztelt Képviselő-testület!

Mint emlékezetes településünkön 2012. november 1-jétől 2017. október 31-ig terjedően a GYORSPEED Kft. mint szolgáltató biztosítja a helyi közösségi közlekedést, autóbuszjárat üzemeltetése útján. 

A megkötött Közszolgáltatási szerződés alapján a szolgáltató köteles évente beszámolót benyújtani az Önkormányzathoz, amely alkalmas az előző évi közszolgáltatási tevékenységének mennyiségi, minőségi és gazdasági szempontú értékelésére. A beszámolónak a Szerződésben foglaltak teljesítésével összefüggő minden lényeges tény és körülmény ismertetése mellett tartalmaznia kell:

· az indított járatok számát,

· a kilométer-teljesítményt,

· férőhelykilométer-teljesítményt,

· a bevételekről készített részletes kimutatást,

· a szolgáltatásra vonatkozó üzemi (üzleti) ráfordítás összegét,

· az üzemeltetett autóbuszok adatait,

· a késett és kimaradt járatok számát,

· az utas-panaszokról készített tájékoztatót.

A szolgáltató beszámolóját benyújtotta, kérem annak szíves megtárgyalását.
…/2015. (VIII. 13.) ÖKT határozati javaslat

Sülysáp Város Önkormányzatának Képviselő-testülete a GYORSPEED Kft. helyi közösségi közlekedésről szóló 2015. évi beszámolóját elfogadja.
Határidő: azonnal
Felelős: polgármester
Sülysáp, 2015. augusztus 6.

Horinka László s.k.

